Аўтарытэт судовай улады — асноўны аб’ект супрацьпраўнага пасягальніцтва пры ўчыненні правапарушэння, прадугледжанага артыкулам 24.1 “Непавага да суда” КаАП. Папярэджанне, штраф да дваццаці базавых велічынь або адміністрацыйны арышт чакаюць за ўхіленне ад яўкі ў суд, непадпарадкаванне распараджэнню старшыні, парушэнне парадку падчас судовага пасяджэння і іншыя дзеянні, што сведчаць пра відавочную непавагу да суда.